Rikunarita-ORG/Wikinium huggingface dataset:
# Photoplay

| *Photoplay* |
| --- |
|  |
| Prvi broj | 1911 |
| Posljednji broj | 1980 |
| Kompanija | Macfadden Publications |
| Zemlja |  Sjedinjene Države |
| Jezik | engleski |
| ISSN | 0732-538X |

Photoplay je bio američki časopis koji je izlazio od 1911. do 1980. godine, poznat kao jedan od prvih posvećenih filmskoj djelatnosti, ali i po važnoj ulozi koju je imao u historiji američke kinematografije u prvoj polovici 20. vijeka. Sadržaj su mu ispočetka činili sinopsisi, odnosno književne obrade sadržaja tada još uvijek nijemih filmova, a čija je svrha velikim dijelom bila da se reklamiraju prije distribucije. Kada su 1915. godine uređivanje preuzeli Julian Johnston i James R. Quirk, sadržaj se počeo više orijentirati na glumce, odnosno na informacije o njihovim privatnim životima. *Photoplay* je vrlo brzo postao jedan od najpopularnijih časopisa u SAD i vjeruje se da je značajno pridonio stvaranju fenomena filmskih zvijezda kao i modernih celebrityja. Sve do 1937. godine se odlikovao i time da su se za naslovnice koristile ilustracije likovnih umjetnika umjesto fotografija, prije nego što se počela koristiti fotografija u boji. *Photoplay* je također značajan zbog toga što je godine 1920. započeo dodjeljivati Photoplayeva medalju časti, a koja se smatra prvom značajnom nagradom u historiji filma. Časopis je prestao izlaziti 1980. godine, sa time da je njegovo osoblje prešlo u današnji celebrity časopis *Us Weekly*.

## Reference

## Vanjske veze

* Original *Photoplay* interview with Greta Garbo - as told by her to Ruth Biery Arhivirano 2013-03-28 na Wayback Machine-u
# Stella Dallas (film, 1925)

*Za ostale upotrebe, pogledajte Stella Dallas (razvrstavanje).*

| Stella Dallas |
| --- |
| Poster |
| Režija | Henry King |
| Producent | Samuel Goldwyn |
| Scenario | Frances Marion |
| Predložak | *Stella Dallas*; autor: Olive Higgins Prouty |
| Uloge | Ronald Colman Belle Bennett Lois Moran |
| Fotografija | Arthur Edeson |
| Montaža | Stuart Heisler |
| Studio | Samuel Goldwyn Productions |
| Distribucija | United Artists |
| Premijera | 16. novembra 1925 (1925-11-16) |
| Trajanje | 110 min. |
| Zemlja |  Sjedinjene Države |
| Jezik | nijemi sa engleskim međutitlovima |

Stella Dallas je američki nijemi film snimljen 1925. u režiji Henryja Kinga. Predstavlja prvu adaptaciju istoimenog romana Olive Higgins Prouty. Naslovna protagonistica, čiji lik tumači Belle Bennett, je lijepa ali "vulgarna" djevojka iz radničke klase koja se udaje za bogataškog sina. Radnja prikazuje njene napore da svoju kćer (koju tumači Lois Moran) uda za bogatog muža, čak i po cijenu da se od nje trajno odvoji, jer nikako ne može pripadati otmjenom društvu. Stella Dallas se smatrao jednom od najprestižnijih hollywoodskih produkcija svog vremena, a postigao je i veliki komercijalni uspjeh, slično kao i mnogo poznatiji zvučni remake dvanaest godina kasnije.

## Uloge

* Ronald Colman ... Stephen Dallas
* Belle Bennett ... Stella Dallas
* Alice Joyce ... Helen Morrison
* Jean Hersholt ... Ed Munn
* Beatrix Pryor ... Mrs Grosvenor
* Lois Moran ... Laurel Dallas
* Douglas Fairbanks, Jr. ... Richard Grosvenor
* Charles Willis Lane ... Stephen Dallas, Sr.
* Vera Lewis ... Mrs. Tibbetts
* Maurice Murphy ... Morrisonovo dijete
* Jack Murphy ... Morrisonovo dijete
* Newton Hall ... Morrisonovo dijete
* Charles Hatton ... Morrisonovo dijete (starije)
* Robert W. Gillette ... Morrisonovo dijete (starije)
* Winston Miller ... Morissonovo dijete (starije)

## Vanjske veze

* *Stella Dallas (1925)* na sajtu IMDb
* *Stella Dallas* at SilentEra
* Diane Stevenson, "Three Versions of *Stella Dallas*" for the Late Hollywood Silent Film Melodrama special issue, Jeffrey Crouse (editor), *Film International*, Issue 54, Volume 9, Number 6, 2011, pp. 30–40.
# In Old Chicago

| In Old Chicago |
| --- |
| kino-poster |
| Režija | Henry King |
| Producent | Darryl F. Zanuck Kenneth Macgowan |
| Scenario | Sonya Levien Lamar Trotti |
| Predložak | *We the O'Learys*; autor: Niven Busch |
| Uloge | Tyrone Power Alice Faye Don Ameche Alice Brady |
| Muzika | Sidney Clare Lew Pollack |
| Fotografija | J. Peverell Marley |
| Montaža | Barbara McLean |
| Studio | 20th Century Fox |
| Distribucija | 20th Century Fox |
| Premijera | 6. januara 1938 (1938-01-06) (New York) |
| Trajanje | 96 min. |
| Zemlja |  Sjedinjene Države |
| Jezik | engleski |

In Old Chicago (srpskohrvatski: *U starom Chicagu*) je američki crno-bijeli film snimljen u režiji Henryja Kinga i premijerno prikazan početkom 1938. godine. Po žanru predstavlja kombinaciju kostimirane drame, mjuzikla i filma katastrofe, a temelji se na priči *We the O'Learys* Nivena Buscha. Radnja je smještena u Chicago neposredno pred i za vrijeme velikog požara 1871. godine, a protagonisti - koje tumače Tyrone Power i Don Ameche - su dvoje sinova irske imigrantice Molly O'Leary (koju glumi Alice Brady), koja je, po urbanoj legendi, nehotice skrivila požar.

Film je producirao 20th Century Fox potaknut uspjehom MGM-ovog filma *San Francisco*, koji je imao sličnu tematiku. Snimanje se odužilo zbog iznenadne smrti glavne glumice Jean Harlow, koju je zamijenila Alice Brady. Usprkos toga, *In Old Chicago* je postao veliki hit, a Brady je za svoju ulogu dobila Oscar za najbolju sporednu glumicu. Godine 1938. je Fox okupio Powera, Amechea i Brady u filmu *Alexander's Ragtime Band*, koji je postao još jedan veliki hit.

## Uloge

* Tyrone Power ... Dion O'Leary
* Alice Faye ... Belle Fawcett
* Don Ameche ... Jack O'Leary
* Alice Brady ... Mrs. Molly O'Leary
* Phyllis Brooks ... Ann Colby
* Andy Devine ... Pickle Bixby
* Brian Donlevy ... Gil Warren
* Tom Brown ... Bob O'Leary
* Berton Churchill ... Senator Colby
* Sidney Blackmer ... General Phil Sheridan
* J. Anthony Hughes ... Patrick O'Leary
* Paul Hurst ... 'Mitch' Mitchell
* June Storey ... Gretchen O'Leary
* Madame Sul-Te-Wan ... Hattie
* Gene Reynolds ... Young Dion
* Charles Lane ... Booking Agent

## Izvori

## Vanjske veze

* *In Old Chicago* u katalogu Američkog filmskog instituta
* Rotten Tomatoes—In Old Chicago
* *In Old Chicago* na sajtu IMDb
* *In Old Chicago* na filmskoj bazi podataka TCM
# Alexander's Ragtime Band (film)

| Alexander's Ragtime Band |
| --- |
| kino-poster |
| Režija | Henry King |
| Producent | Darryl F. Zanuck |
| Scenario | Irving Berlin Richard Sherman |
| Uloge | Tyrone Power Alice Faye Don Ameche Jack Haley Ethel Merman |
| Muzika | Irving Berlin Alfred Newman |
| Fotografija | J. Peverell Marley |
| Montaža | Barbara McLean |
| Distribucija | 20th Century Fox |
| Premijera | 16. augusta 1938 (1938-08-16) |
| Trajanje | 106 min. |
| Zemlja |  Sjedinjene Države |
| Jezik | engleski |
| Budžet | 1,200.000–$2,275.000 $ |
| Bruto prihod | 3,6 mil. $  |

Alexander's Ragtime Band je američki crno-bijeli filmski mjuzikl snimljen 1938. u režiji Henryja Kinga. Ime je dobio po istoimenoj ragtime pjesmi Irvinga Berlina , koji je napisao muziku. Radnja započinje 1910-ih, koristeći kao okvir priču o mladom aristokratskom muzičaru (čiji lik tumači Tyrone Power) koji, na užas svoje porodice otkriva "prostački" ragtime, te prati, odnosno rekonstruira najvažnije događaje u historiji američkog jazza sve do početka 1930-ih. Film je producirao studio 20th Century Fox, potaknut velikim uspjehom kostimiranog muzičkog spektakla *In Old Chicago*, za koji je okupljena isti režiser i glumačka ekipa. *Alexander's Ragtime Band* je postao jedan od najuspješnijih filmova godine. Godine 1939. je osvojio Oscar za najbolju muziku.

## Uloge

* Tyrone Power — Alexander
* Alice Faye — Stella Kirby
* Don Ameche — Charlie Dwyer
* Ethel Merman — Jerry Allen
* Jack Haley — Davey Lane
* Jean Hersholt — Professor Heinrich
* Helen Westley — Aunt Sophie
* John Carradine — Taxi Driver
* Paul Hurst — Bill
* Wally Vernon — sam sebe
* Ruth Terry — Ruby
* Douglas Fowley — Snapper

## Reference

## Vanjske veze

* *Alexander's Ragtime Band* na filmskoj bazi podataka TCM
* *Alexander's Ragtime Band* na sajtu IMDb
# The Black Swan

| The Black Swan |
| --- |
|  |
| Žanr | pustolovni |
| Režija | Henry King |
| Scenario | Seton I. Miller Philip Dunne |
| Predložak | *Black Swan*; autor: Rafael Sabatini |
| Uloge | Tyrone Power Maureen O'Hara Laird Cregar Thomas Mitchell George Sanders |
| Muzika | Alfred Newman |
| Fotografija | Leon Shamroy |
| Montaža | Barbara McLean |
| Distribucija | 20th Century Fox |
| Premijera | 4. decembra 1942 (1942-12-04) |
| Trajanje | 85 min. |
| Zemlja |  Sjedinjene Države |
| Jezik | engleski |
| Bruto prihod | 3 mil. $ (SAD) |

Crni labud (eng. *The Black Swan*) je američki pustolovni film iz 1942. s piratskom tematikom.

## Sadržaj

Nakon što Engleska i Španjolska sklope mir, slavni bukanir Henry Morgan (Laird Cregar) odluči prestati s gusarenjem protiv Španjolaca. Za nagradu, postaje guverner Jamajke, sa zadatkom da očisti Karibe od svojih bivših piratskih kolega, koristeći i silu ako bude potrebno. Smjenjuje bivšeg guvernera, lorda Denbyja (George Zucco), ali ne vjeruju mu ni ugledni građani Port Royala, a ni pirati.

Kapetan Jamie Waring (Tyrone Power) i njegov zamjenik Tom Blue (Thomas Mitchell), odlučuju odustati od svog "zanata" iz poštovanja prema Morganu, ali ostali iz Piratskog bratstva, kao kapetan Billy Leech (George Sanders), zapovjednik broda *Crni labud*, i kapetan Wogan (Anthony Quinn), odbijaju prestati s pljačkama. U međuvremenu, Waringu se svidi Denbyjeva kćer Margaret (Maureen O'Hara), koja je protiv svoje volje zaručena za engleskog velikaša, Rogera Ingrama (Edward Ashley). Kako se poslije ispostavi, njezin zaručnik potajno opskrbljuje pirate o polascima i rutama engleskih brodova s blagom, sve radi destabiliziranja Morganovog položaja.

Kada Morgan ne uspije zaustaviti pljačke, Ingram i njegovi ga optuže da još surađuje sa svojim nekadašnjim piratskim kolegama. Morgan šalje Waringa u potragu za pravim krivcima, a ovaj pri tome otima Margaret kako bi ju "bolje upoznao".

## Zanimljivosti

* Film je utemeljen na istoimenom romanu Rafaela Sabatinija iz 1932. godine.
* U filmu se pojavljuje crna piratska zastava koja zapravo nije bila korištena sve do pred kraj 17. stoljeća.

## Galerija

* Tyrone Power kao *Jamie Waring*
* Maureen O'Hara kao *Lady Margaret Denby*
* Laird Cregar kao *Sir Henry Morgan*
* Thomas Mitchell kao *Tom Blue*
* Waring i Tom Blue
* George Sanders kao *Kapetan Billy Leech*
* *Crni labud*
* Anthony Quinn kao *Wogan*

## Reference

## Vanjske veze

* *The Black Swan* na sajtu IMDb
* *The Black Swan* na filmskoj bazi podataka TCM
# Wilson (film)

| Wilson |
| --- |
| filmski poster |
| Režija | Henry King |
| Producent | Darryl F. Zanuck |
| Scenario | Lamar Trotti |
| Uloge | Charles Coburn Alexander Knox Geraldine Fitzgerald Thomas Mitchell Sir Cedric Hardwicke |
| Muzika | Alfred Newman |
| Fotografija | Leon Shamroy |
| Montaža | Barbara McLean |
| Distribucija | Twentieth Century-Fox |
| Premijera | 1. augusta 1944 (1944-08-01) |
| Trajanje | 154 min. |
| Zemlja |  Sjedinjene Države |
| Jezik | engleski |
| Budžet | 2,995.000 $ |
| Bruto prihod | 2,000.000 $ (kino-iznajmljivanja) |

Wilson je američki biografski film snimljen 1944. u režiji Henryja Kinga, poznat kao jedan od najambicioznijih, ali i komercijalno najneuspješnijih hollywoodskih filmova 1940-ih,

Naslovni protagonist, čiji lik tumači Alexander Knox, je američki političar, državnik i američki predsjednik Woodrow Wilson. Radnja započinje 1909. godine kada Wilson, kao reformski orijentiran publicist, ulazi u politiku te prikazuje njegov uspješnu karijeru koja će kulminirati s dva osvojena mandata, uspješnim vođenjem zemlje u prvom svjetskom ratu, ali i neuspjehom da SAD uključi u poratni poredak temeljen na Ligi naroda.

Glavni pokretač projekta bio je producent Daryl F. Zanuck, šef studija 20th Century Fox, koji se nadao da će raskošna produkcija, koja je uključivala Technicolor film u boji, i epski karakter uspjeti nadmašiti *Gone with the Wind*. Film je napravljen u jeku drugog svjetskog rata te je također sugerirao kako je upravo odbijanje američke javnosti da prihvati Wilsonove ideje i odbaci izolacionizam dovelo do ratnih zbivanja. Dijelom zbog toga je i film prigrlila i administracija predsjednika Roosevelta, koji je, također kao i Wilson, pripadao Demokratskoj stranci te se iste godine natjecao za svoj četvrti mandat.

Usprkos svega, i usprkos nekoliko Oscara u tehničkim kategorijama, *Wilson* je doživio komercijalni neuspjeh te nije uspio vratiti uloženi novac. To je Zanucka toliko pogodilo da je godinama kasnije zabranjivao svojim zaposlenicima da u njegovom prisutstvu spominju taj film. Suvremeni kritičari mu zamjeraju pretjerano hagiografski pristup, kao i potpuno ignoriranje Wilsonovog promoviranja rasne segregacije.

## Uloge

* Alexander Knox ... Woodrow Wilson
* Charles Coburn ... Dr. Henry Holmes
* Geraldine Fitzgerald ... Edith Bolling Galt
* Thomas Mitchell ... Joseph Tumulty
* Sir Cedric Hardwicke ... Senator Henry Cabot Lodge
* Vincent Price ... William Gibbs McAdoo
* William Eythe ... George Felton
* Mary Anderson ... Eleanor Wilson
* Ruth Ford ... Margaret Wilson
* Sidney Blackmer ... Josephus Daniels
* Stanley Ridges ... Dr. Cary Grayson
* Eddie Foy, Jr. ... Eddie Foy
* Charles Halton ... Colonel House
* Thurston Hall ... Senator Edward H. "Big Ed" Jones
* Charles F. Miller ... Senator Bromfield
* Dwight Frye je trebao glumiti ministra rata Newtona D. Bakera, ali je umro nedugo pred početak snimanja.

## Reference

## Vanjske veze

* *Wilson* u katalogu Američkog filmskog instituta
* *Wilson* na sajtu IMDb
* *Wilson (film)* na filmskoj bazi podataka TCM
# The Snows of Kilimanjaro (film, 1952)

*Za ostale upotrebe, pogledajte The Snows of Kilimanjaro.*

| The Snows of Kilimanjaro |
| --- |
| Ava Gardner i Gregory Peck u sceni filma |
| Režija | Henry King |
| Producent | Darryl F. Zanuck |
| Scenario | Casey Robinson |
| Predložak | The novel *The Snows of Kilimanjaro*; autor: Ernest Hemingway |
| Naracija | Gregory Peck |
| Uloge | Gregory Peck Ava Gardner Susan Hayward |
| Muzika | Bernard Herrmann |
| Fotografija | Leon Shamroy |
| Montaža | Barbara McLean |
| Distribucija | Twentieth Century Fox |
| Premijera | 18. augusta 1952 (1952-08-18) |
| Trajanje | 117 min. |
| Zemlja |  Sjedinjene Države |
| Jezik | engleski |
| Bruto prihod | 6,5–12,5 mil. $ |

Snjegovi Kilimandžara (eng. *The Snows of Kilimanjaro*) je američki igrani film snimljen 1952. u režiji Henryja Kinga. Predstavlja adaptaciju istoimene priče Ernesta Hemingwaya.

## Radnja

Ovaj raskošan, visokobudžetni film kombinira priče iz života Ernesta Hemingwaya njegovim proslavljenom istoimenim autobiografskim romanom. Dok Harry (Gregory Peck) leži ranjen i ošamućen u jednom afričkom logoru u podnožju snježnih obronaka planine Kilimandžaro, prisjeća se događaja iz svoga života vraćanjem u prošlost. Pisanje, žene i lov su odredili njegov život. U potrazi za njima putovao je svijetom od salona boemskog Pariza, španjolskih ratišta do afričkih ravnica. Sada, u sjeni velike planine i prijeteće smrti zbog gangrene, pokušava dati smisao svojim životnim neuspjesima.

Film je 1953. dvostruko nominiran za Oscara.

## Reference

## Vanjske veze

* *The Snows of Kilimanjaro* na sajtu IMDb
* *The Snows of Kilimanjaro* na YouTubeu
* *The Snows of Kilimanjaro* na filmskoj bazi podataka TCM
* *The Snows of Kilimanjaro* dostupan kao besplatni download na Internet Archive
* *The Snows of Kilimanjaro* u katalogu Američkog filmskog instituta
# Twelve O'Clock High

| Twelve O'Clock High |
| --- |
| Kino-poster |
| Režija | Henry King |
| Producent | Darryl F. Zanuck |
| Scenario | **roman i scenario:** Sy Bartlett Beirne Lay, Jr. **samo scenario:** Henry King |
| Uloge | Gregory Peck Hugh Marlowe Gary Merrill Millard Mitchell Dean Jagger |
| Muzika | Alfred Newman |
| Fotografija | Leon Shamroy |
| Montaža | Barbara McLean |
| Distribucija | Twentieth Century Fox Film Corporation |
| Premijera | 21. decembra 1949 (1949-12-21) (Los Angeles) |
| Trajanje | 132 min. |
| Zemlja |  Sjedinjene Države |
| Jezik | engleski |
| Bruto prihod | 3,225.000 $(SAD) |

Twelve O'Clock High je američki ratni film snimljen 1949. u režiji Henryja Kinga. Temelji se na istoimenom romanu Syja Bartletta i Bernieja Laya Juniora koji je, pak, bio inspiriran njihovim vlastitim iskustvima kao pripadnicima Osme zračne armije SAD u drugom svjetskom ratu. Radnja je smještena u Englesku 1942. odakle novopridošle američke bombarderske jedinice vrše zračne napade na Njemačku preko dana bez lovačke zaštite i pri tome trpe strahovite gubitke.

Film je doživio pohvalne kritike, i nagrađen je Oscarom za najboljeg sporednog glumca. Pohvale je dobio i od strane preživjelih veterana zračne kampanje koji su ga proglasili najrealističnijim hollywoodskim filmom na temu rata.

1964. je godine je na temelju istog predloška snimljena istoimena TV-serija koja se na programu održala tri sezone.

## Uloge

| Glumac | Uloga
 |
| --- | --- |
| Gregori Pek | general Savidž
 |
| Hju Marlou | potpukovnik Ben Gejtli
 |
| Gari Meril | pukovnik Davenport
 |
| Milard Mičel | general Pričard
 |
| Din Džeger | major Stoval
 |
| Robert Artur | narednik Makilhenri
 |
| Pol Stjuart | major "Dok" Kajzer
 |
| Džon Kelog | major Kob
 |
| Robert Paten | poručnik Bišop
 |
| Li Makgregor | poručnik Zimerman
 |
| Sem Edvards | Birdvel
 |
| Rodžer Anderson | Interrogation Officer
 |
| Lorens Dobkin | kapetan Tvombli (nepotpisan)
 |

## Reference

## Vanjske veze

* *Twelve O'Clock High* na sajtu IMDb
* *Twelve O'Clock High* na filmskoj bazi podataka TCM
* *Twelve O'Clock High* na Rotten Tomatoes-u (`en`)
# Love Is a Many-Splendored Thing (film)

| Love Is a Many-Splendored Thing |
| --- |
| Originalni filmski poster |
| Režija | Henry King |
| Producent | Buddy Adler |
| Scenario | John Patrick |
| Predložak | *A Many-Splendoured Thing*; autor: Han Suyin |
| Uloge | William Holden Jennifer Jones |
| Muzika | Alfred Newman Sammy Fain (naslovna pjesma) |
| Fotografija | Leon Shamroy, ASC |
| Distribucija | Twentieth Century-Fox Film Corporation |
| Premijera | 18. augusta 1955 (1955-08-18) |
| Trajanje | 102 min. |
| Zemlja |  Sjedinjene Države |
| Jezik | engleski |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *Love Is a Many Splendored Thing* (TV serija)
 |

 |

Love Is a Many-Splendored Thing je američki igrani film iz 1955. snimljen u režiji Henryja Kinga. Temelji se na autobiografskom romanu *A Many-Splendoured Thing* kineske spisateljice Han Suyin, a radnja je smještena u Hong Kong iza kineskog građanskog rata. Protagonist je američki reporter Mark Elliott (čiji lik tumači William Holden) koji se, iako je oženjen, zaljubi u eurazijsku ljekarku (čiji lik tumači Jennifer Jones).

Film, snimljen na autentičnim lokacijama u Hong Kongu, je dobio brojne pohvale, ali je najpoznatiji po pjesmi *Love Is Many-Splendored Thing* koja je postala veliki hit i bila nagrađena Oscarom za najbolju pjesmu.

Film je svoj nastavak 1967. dobio u američkoj televizijskoj sapunici *Love Is a Many Splendored Thing*.

## Uloge

Jennifer Jones kao dr. Han Suyin
* William Holden - Mark Elliott
* Jennifer Jones - Dr. Han Suyin
* Torin Thatcher - Humphrey Palmer-Jones
* Isobel Elsom - Adeline Palmer-Jones
* Murray Matheson - Dr. John Keith
* Virginia Gregg - Anne Richards
* Richard Loo - Robert Hung
* Soo Yong - Nora Hung
* Philip Ahn - Treći ujak
* Jorja Curtright - Suzanne
* Donna Martell - Suchen, Suyinina sestra

## Reference

## Vanjske veze

* *Love is a Many-Splendored Thing* na sajtu IMDb
* Song lyrics (of The Four Aces), webpage: OldieLyrics-The\_Four\_Aces.
* "Hong Kong as City/Imaginary in *The World of Suzie Wong*, *Love is a Many Splendored Thing*, and *Chinese Box*", by Thomas Y. T. Luk, The Chinese University of Hong Kong
# Pisac

**Pisac** (u ženskom rodu **spisateljica**) je osoba koja se bavi pisanjem koje može da poseduje i književne vrednosti, ali one nisu verifikovane ("licencirane") prijemom u Udruženje književnika i zvanjem književnik.
# Ajn al-Arab

Grad Kobani i Kanton Kobani u februaru 2014. godine.
**Kobani** (na kurdskom: *Kobanî*; na arapskom: عين العرب - **Ajn el-Arab**, **Ajn al-Arab**) je etnički kurdski grad na severu Sirije, uz granicu sa Turskom. Po popisu iz 2004. godine, u gradu živi 44.821 stanovnika. Prema gledištu sirijske vlade, grad je zvanično deo Guvernorata Alepo, ali se od 2012. godine nalazi pod kontrolom sirijskih Kurda. Početkom 2014. godine, grad Kobani je proglašen za upravno središte Kantona Kobani, jednog od tri kantona koji čine autonomni Sirijski Kurdistan. U septembru-oktobru 2014. godine militanti takozvane "Islamske države" su zauzeli veći deo Kantona Kobani i opkolili sam grad Kobani. Zbog ovoga je u Tursku sa područja grada Kobani i Kantona Kobani prebeglo oko 180.000 kurdskih izbeglica.
# Pornografija

**Pornografija** (od grčkog πορνη „prostitutka“ i γραφία „pisana stvar“) (u neformalnom razgovoru često **porno**) je predstavljanje ljudskog tela ili seksualnih radnji u cilju izazivanja seksualnog uzbuđenja. Slično je ali se i razlikuje od erotike, mada se dva termina često koriste kao sinonimi.

Uopšte, termin „erotika“ se koristi kada se želi naglasiti umetnički kvalitet, senzualnost ili nagoveštena seksualnost, dok termin „pornografija“ najčešće označava eksplicitne seksualne činove. Linija između „erotike“ i „pornografije“ je često veoma subjektivna i prvi izraz se češće koristi u pozitivnijem smislu dok „pornografija“ uglavnom ima negativnije konotacije.

Pornografija se javlja u raznim medijima - pisanom i čitanom tekstu, fotografijama, skulpturama, crtežima, pokretnim slikama (uključujući i animacije) i zvukovima kao što su teško disanje i zvukovi koji podsećaju na seks. Pornografski filmovi, u žargonu pornić, kombinuju pokretne slike, izrečene erotske tekstove i/ili druge erotske zvuke, dok novine često kombinuju fotografije i pisani tekst. Romani i kratke priče daju pisani tekst, ponekad uz ilustracije. I živi nastup (performans) se takođe može nazvati pornografskim.

## Povezano

* Pornografski film
* Pornografski glumac
* Meka pornografija
# Posluga

Domestic workers in the United States in 1914
**Kućni poslovi** je izraz koji u najširem smislu označava redovne aktivnosti potrebne za održavanje nečijeg prebivališta, odnosno kvalitetnog života u nečijoj kući ili stanu - nabavku i pripremanje hrane, pranje i peglanje odjeće, brigu o djeci ili nemoćnim osobama, čišćenje prostorija itd. Takve poslove u pravilu obavljaju sami kućevlasnici ili stanari, odnosno članovi njihove porodice. Ukoliko to nije slučaj, za osobe koje obavljaju te poslove se koristi izraz **posluga**. U prošlosti se za njih najčešće koristio izraz **sluga**, dok se danas koristi izraz **kućni pomoćnik** ili **kućna pomoćnica**.

## Vanjske veze

* List of digitized books on domestic workers in German, English, and other languages at de.wikisource
* Amnesty International paper on the abuse of domestic workers in the Middle East
* A Global Justice Center paper about domestic workers worldwide Arhivirano 2011-10-01 na Wayback Machine-u
* An international campaign for domestic workers' labour rights
* Human Rights Watch article about migrant domestic workers Arhivirano 2010-06-20 na Wayback Machine-u
# Negroidna rasa

Crnac
**Negroidna rasa** je prema nekadašnjoj, a danas uglavnom odbačenoj rasnoj podeli, jedna od triju glavnih ljudskih rasa, uz evropeidnu i mongoloidnu. Naziv je koji se koristi za ljude čija je osnovna karakteristika tamna boja kože. Autohtono je rasprostranjena u supsaharskoj Africi, južnoj i jugoistočnoj Aziji.

Za nju se također koristi kolokvijalni izraz "**crnci**". U prošlosti se za njih koristio izraz "obojani ljudi" (*colored people*), dok se danas preferira izraz "ljudi boje" (*people of color*).

U modernijim klasifikacijama, negroidnu rasu zamenjuje pojam "crnci" ili "crna rasa", te se uglavnom rabi kod samoidentifikacije u popisima stanovništva nekih država poput Sjedinjenih Američkih Država, Kanade, Ujedinjenog Kraljevstva i Južnoafričke Republike. Tu su praksu odbacile mnoge države, poput Nemačke, Australije, Argentine, i Kolumbije, gde se u popisima ne postavljaju pitanja rase ili boje kože.

## Povezano

* Mulati
* Afrikoidi
* Afroamerikanci
* Crni nacionalizam

## Reference